Alfeus

Alfeus, ook bekend as Alpheios (Grieks: Ἀλφειός), was in die Griekse mitologie ’n rivier en riviergod.  Soos die meeste riviergode was hy die seun van Okeanos en Tetis.Hesiodus, Teogonie 338Pindar, Nemean Odes i. 1

Alfeus was ’n kranige jagter en het verlief geraak op die nimf Aretusa, maar sy het na ’n eiland gevlug en haarself in ’n put verander. Daarna het Alfeus homself in ’n rivier verander wat onder die see deur gevloei het tot waar sy water met die put Aretusa saamgevloei hetPausanias, Description of Greece v. 7. § 2

Die Romeinse skrywer Ovidius het die verhaal affens anders vertel: Aretusa, ’n pragtige nimf, is eenkeer onkant betrap deur die god terwyl sy in die rivier Alfeus gebad het en hy het haar probeer vang. Die godin Artemis het haar jammer gekry en in ’n put verander.Ovidius, Metamorfoses v. 572, &c.Vergilius, Aeneis iii. 694Statius, Silvae i. 2, 203Lucian, Dialogi Marini 3

Alfeus is ook die rivier waarvan Herakles die vloei verander het tydens die vyfde van sy twaalf take, om die Augiasstal in ’n enkele dag skoon te maak, ’n taak wat as onmoontlik beskou is.

 Verwysings 
 ''Hierdie artikel is merendeels vertaal vanaf die Engelse Wikipedia-artikel :en:Alpheus (mythology)

Kategorie:Griekse gode